**นพพล ละครพล** (**ชื่อเล่น**: โจนัส; 19 กรกฎาคม พ.ศ. 2543 —) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้กับบุรีรัมย์ ยูไนเต็ด และทีมชาติไทย

สโมสรอาชีพ
----------

### บุรีรัมย์ ยูไนเต็ด

ในวันที่ 20 พฤษภาคม พ.ศ. 2558 นพพล ในวัย 15 ปี ได้ลงเล่นให้กับทีมชุดใหญ่ในนัดกระชับมิตรที่บุรีรัมย์เปิดบ้านเอาชนะทีมชาติลาวไปได้ 7–0 โดยเขาลงมาเป็นตัวสำรองแทนที่ขวัญชัย สุขล้อม ในนาทีที่ 86

#### ลำปาง (ยืมตัว)

ในวันที่ 29 มกราคม พ.ศ. 2562 นพพลได้ย้ายไปร่วมทีมลำปางในไทยลีก 2 ด้วยสัญญายืมตัว ต่อมาในวันที่ 9 กุมภาพันธ์ พ.ศ. 2562 ไทยลีก 2 นัดเปิดฤดูกาล 2562 นพพลประเดิมสนามนัดแรกให้กับสโมสรอย่างเป็นทางการ และช่วยให้ลำปางบุกไปชนะขอนแก่น เอฟซี ที่สนามกีฬากลางจังหวัดขอนแก่น 2–0 ต่อมาเขาพาทีมเก็บคลีนชีตส์ในนัดที่พบกับราชนาวี, สมุทรสาคร, แอร์ฟอร์ซ และอุบล ยูไนเต็ด ทำให้ลำปางไม่เสียประตูใน 5 นัดแรกของฤดูกาล ต่อมาในวันที่ 15 มีนาคม พ.ศ. 2562 นพพลเสียประตูแรกในลีกในนัดที่ลำปางบุกไปชนะเกษตรศาสตร์ที่สนามทีโอที 3–2

#### นครปฐม ยูไนเต็ด (ยืมตัว)

ในเดือนกุมภาพันธ์ พ.ศ. 2563 นพพลถูกปล่อยยืมตัวให้กับนครปฐม ยูไนเต็ด สโมสรในไทยลีก 2

นพพล ละครพล เฝ้าเสาให้กับ นครปฐม ยูไนเต็ด 33 นัด โดยมีส่วนในการพาทัพ "เสือป่าราชา" จบอันดับ 3 ของตารางไทยลีก 2 ในฤดูกาลนั้น และพาทีมเข้ารอบเพลย์ออฟและรอบชิงชนะเลิศเพื่อเลื่อนชั้นสู่ไทยลีก 1 แต่น่าเสียดายที่ไม่สามารถพาทีมเลื่อนชั้นขึ้นไปเล่นในศึกไทยลีก 1 ได้

#### กลับสู่บุรีรัมย์ ยูไนเต็ด

วันที่ 27 ตุลาคม พ.ศ. 2564 นพพลได้ลงเล่นนัดแรกให้แก่ทีมชุดใหญ่ของบุรีรัมย์ในการแข่งขันช้าง เอฟเอคัพ 2564–65 รอบ 64 ทีมสุดท้าย เขาเก็บคลีนชีตส์ช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ และในวันที่ 4 พฤษภาคม พ.ศ. 2565 เขาได้ลงเล่นในลีกนัดแรกให้แก่สโมสร ซึ่งเขาได้ลงเล่นในนัดปิดฤดูกาลที่ทีมบุกไปแพ้สุพรรณบุรี 2–1 แต่ทีมยังได้ฉลองแชมป์ไทยลีก ฤดูกาล 2564–65

ในไทยลีก ฤดูกาล 2565–66 เขาได้รับโอกาสลงสนามมากขึ้นในช่วงที่ศิวรักษ์ เทศสูงเนินบาดเจ็บ โดยในนัดที่บุกเอาชนะลำพูน วอร์ริเออร์ 2–0 เขาสามารถเก็บคลีนชีตส์ได้ นับเป็นคลีนชีตส์แรกของสโมสรในฤดูกาลนี้

ทีมชาติไทย
----------

### รุ่นอายุไม่เกิน 19 ปี

ในเดือนมิถุนายน พ.ศ. 2561 นพพลมีชื่อติดทีมชาติรุ่นยู-19 ในการแข่งขันฟุตบอลอาเซียนชิงแชมป์เยาวชนอายุไม่เกิน 19 ปี ที่ประเทศอินโดนีเซีย ต่อมาในเดือนตุลาคม พ.ศ. 2561 นพพลมีชื่อติดทีมชาติอีกครั้งในการแข่งขันฟุตบอลเอเชียเยาวชนอายุไม่เกิน 19 ปี ซึ่งจัดขึ้นที่อินโดนีเซียเช่นกัน

### รุ่นอายุไม่เกิน 23 ปี

ในเดือนมกราคม พ.ศ. 2562 นพพลถูกอาเลชังดรี กามา เรียกตัวติดทีมชาติรุ่นยู-23 ในนัดกระชับมิตรที่ไทยจะพบกับเกาหลีใต้ U23 และเหมยโจว ฮากกา สโมสรจากไชน่าลีก

ในวันที่ 28 กันยายน พ.ศ. 2562 นพพลมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

ในปี 2566 นพพล ละครพล กลับมามีชื่อติด ทีมชาติไทยรุ่นอายุไม่เกิน 23 ปี อีกครั้ง เพื่อสู้ศึกในรายการ เอเชียนเกมส์ 2023 ที่ประเทศจีน โดยนพพล ละครพล ลงสนามทุกนัดและพาทีมเข้ารอบ 16 ทีมสุดท้ายได้สำเร็จ ก่อนจะพลาดท่าแพ้อิหร่าน ไปด้วยสกอร์ 0-2

สถิติอาชีพ
----------

### สโมสร

*ณ วันที่ 1 มีนาคม 2566*

| สโมสร | ฤดูกาล | ลีก | เอฟเอคัพ | ลีกคัพ | เอเชีย | อื่น ๆ | ทั้งหมด |
| --- | --- | --- | --- | --- | --- | --- | --- |
| ระดับ | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| บุรีรัมย์ ยูไนเต็ด | 2563–64 | ไทยลีก | 0 | 0 | 0 | 0 | — | 0 | 0 | — | 0 | 0 |
| 2564–65 | ไทยลีก | 1 | 0 | 2 | 0 | 1 | 0 | — | — | 4 | 0 |
| 2565–66 | ไทยลีก | 15 | 0 | 3 | 0 | 1 | 0 | 0 | 0 | 0 | 0 | 19 | 0 |
| นครปฐม ยูไนเต็ด (ยืม) | 2563–64 | ไทยลีก 2 | 33 | 0 | 0 | 0 | 0 | 0 | — | — | 33 | 0 |

เกียรติประวัติ
--------------

บุรีรัมย์ ยูไนเต็ด
* ไทยลีก: 2564–65, 2565–66
* ไทยเอฟเอคัพ: 2564–65
* ไทยลีกคัพ: 2564–65, 2566–66

อ้างอิง
-------

1. ↑  "นพพล ละครพล(Nopphon Lakhonphon) ข้อมูลนักฟุตบอล". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
2. ↑  "นพพล ละครพล เด็กหนุ่มชาวบุรีรัมย์โดยกำเนิด". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
3. ↑  "บุรีรัมย์ส่งเด็กสร้างวัย15เฝ้าเสาเกมอุ่นถล่มลาว". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
4. ↑  "ลำปางดึง"นพพล"ดาวรุ่งบุรีรัมย์เฝ้าเสา". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
5. ↑  "ขอนแก่นประเดิมบู่พ่ายลำปางคารัง0-2". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
6. ↑  "ลำปางยิงทดเจ็บเชือดเกษตรศาสตร์3-2ขึ้นนำฝูงศึกที2". สืบค้นเมื่อ 17 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
7. ↑  "ปราสาทสายฟ้า ปราบพยศ ม้าคะนองศึก ทะลุเข้าสู่รอบ 32 ทีม ช้าง เอฟเอ คัพ". สืบค้นเมื่อ October 28, 2021.
8. ↑  "'ส.บอล' กางโผ 23 ขุนพล 'ช้างศึก' ยู-19 ลุยอาเซียน". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
9. ↑  ""ช้างศึก U19" เปิดเผยรายชื่อ 23 ขุนพล ชุดแข่งขันชิงแชมป์เอเชีย". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
10. ↑  "ช้างศึกยู-23 ประกาศชื่ออุ่นเครื่อง2นัด ก่อนหั่นลุยศึกอาเซียน". สืบค้นเมื่อ 5 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
11. ↑  "ช้างศึกU23 ประกาศ 28 แข้งเตรียมลุยซีเกมส์". คลังข้อมูลเก่าเก็บจากแหล่งเดิมเมื่อ 2019-09-28. สืบค้นเมื่อ 28 กันยายน 2562. `{{cite web}}`: ตรวจสอบค่าวันที่ใน: `|accessdate=` (help)

| * ด
* ค
* ก
ผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- |
| 
* 1 ศิวรักษ์
* 2 ศศลักษณ์
* 3 พรรษา
* 4 ลีออน
* 5 ธีราทร
* 6 พีรดนย์
* 7 ดูมิตรู
* 8 รัตนากร
* 9 ศุภชัย
* 10 ชีดาห์เยฟ
* 11 กูลส์
* 14 ชิติพัทธ์
* 15 นฤบดินทร์
* 18 ยศพล
* 19 วุชกิช
* 20 เคาซิช
* 25 สุพร
* 26 ดูมบูยา
* 29 อาทิตย์
* 44 ธนกฤต
* 49 ปิยวัฒน์
* 55 ธวัชชัย
* 59 นพพล
* 89 พงศกร
* 92 คิม มิน-ฮย็อค
* 95 เสกสรรค
* 89 พงศกร
* หัวหน้าผู้ฝึกสอน: ปาปัส

 |